CELEX: E2013P0026
Language: sl
Date: 2013-11-14 00:00:00
Title: Zahteva sodišča Hæstiréttur Íslands z dne 14. novembra 2013 za svetovalno mnenje Sodišča Efte v zadevi Islandija proti Atli Gunnarsson (Zadeva E-26/13)

20.3.2014   
            
            
               SL
            
            
               Uradni list Evropske unije
            
            
               C 81/13
            
         Zahteva sodišča Hæstiréttur Íslands z dne 14. novembra 2013 za svetovalno mnenje Sodišča Efte v zadevi Islandija proti Atli Gunnarsson
   (Zadeva E-26/13)
   2014/C 81/12
   Na Sodišče Efte je bila z dopisom z dne 14. novembra 2013, ki ga je poslalo vrhovno sodišče Islandije (Hæstiréttur Íslands) in ga je tajništvo sodišča prejelo 15. novembra 2013, vložena zahteva za svetovalno mnenje v zadevi Islandija proti Atli Gunnarsson, glede naslednjih vprašanj:
   
               1.
            
            
               Ali je v skladu s členom 28 Sporazuma o Evropskem gospodarskem prostoru in/ali členom 7 Direktive 2004/38/ES, da država (A), ki je podpisnica Sporazuma, zakoncema ne nudi možnosti združitve svojih osebnih davčnih oprostitev, ki so vezane na oceno davka na dohodek v okoliščinah, ko se oba zakonca izselita iz države (A) in živita v drugi državi (B) v Evropskem gospodarskem prostoru ter eden od njiju prejema pokojnino iz države (A), medtem ko drugi nima nobenih dohodkov, vendar bi bil davčni položaj drugačen, če bi oba živela v državi (A), ob dejstvu, da bi imela pravico združiti svoje osebne davčne oprostitve?
            
         
               2.
            
            
               Ali je pri odgovoru na vprašanje 1 pomembno, da Sporazum o Evropskem gospodarskem prostoru ne vsebuje nobene določbe, ki bi ustrezala členu 21 Pogodbe o delovanju Evropske unije?